b"\n_START_ARTICLE_\nKati ng magtitinapay\n_START_PARAGRAPH_\nAng kati ng magtitinapay, pangangati ng panadero, o galis ng tagagawa ng tinapay (Ingles: baker's itch) ay ang malubha, malala, o talamak na pamamaga at pamumutlig sa kamay at baraso ng mga tapagluto ng tinapay. Idinudulot ito ng iritasyon mula sa harina, lebadura, at asukal. Katulad ito ng isa pang katulad nitong sakit na kilala bilang kati ng tindero ng groserya (grocer's itch sa Ingles), na isinasanhi ng pagkakadarang naman sa mga grano ng asukal._NEWLINE_Bukod sa mga butlig at makating pakiramdaman, may lumalabas na madikit ngunit malinaw na likido. Nagkakaroon din ng bahagyang lagnat ang may ganitong sakit. Ginagawaran ito ng panlunas na ginagamit para sa eksema."